Paramount Streaming

Paramount Streaming (agrāk CBS Digital Media, CBS Interactive un ViacomCBS Streaming) ir ASV masu mediju konglomerāta Paramount Global nodaļa, kas pārrauga uzņēmuma video straumēšanas tehnoloģiju un tiešos pakalpojumus patērētājiem, tostarp Pluto TV un Paramount+.

 Vēsture 

 CBS Digital Media 
Uzņēmums dibināts 2005. gadā kā CBS Digital Media.

 CBS Interactive 
CBS Digital Media 2007. gadā pārdēvēta par CBS Interactive.

CBS Interactive 2007. gada 30. maijā iegādājās Last.fm par 140 miljoniem mārciņu (280 miljoniem ASV dolāru).

CBS Corporation 2008. gada 30. jūnijā iegādājās CNET Networks, un tā aktīvi tika apvienoti CBS Interactive, tostarp Metacritic, GameSpot, TV.com un Movietome.

2012. gada 15. martā paziņots, ka CBS Interactive iegādājās videospēļu vietni Giant Bomb un komiksu vietni Comic Vine no Whiskey Media, kas pārdeva pārējās atlikušās vietnes BermanBraun.

2012. gada 17. aprīlī paziņots, ka Major League Gaming (MLG) un CBS Interactive uzsāks partnerību kopā ar Twitch, lai kļūtu par vienīgo ekskluzīvo tiešsaistes raidorganizāciju MLG Pro Circuit sacensībās, kā arī reklāmas pārstāvniecībā.

 Tālākā attīstība 
CBS Interactive mātesuzņēmums CBS Corporation apvienojās ar radniecīgo kompāniju Viacom 2019. gada 4. decembrī, izveidojot ViacomCBS.

2020. gada 14. septembrī paziņots, ka mediju kompānija Red Ventures par 500 miljoniem ASV dolāru no ViacomCBS iegādāsies CNET Media Group, darījums tika noslēgts 2020. gada 30. oktobrī.

Pēc CNET Media Group atdalīšanas, CBS Interactive tika likvidēta pēc organizatoriskās pārstrukturēšanas un pārdēvēta par ViacomCBS Streaming, lai paātrinātu ViacomCBS tiešās straumēšanas stratēģijas attīstību.

2021. gada 4. martā uzņēmums ViacomCBS Streaming pārdēvēja straumēšanas platformu CBS All Access par Paramount+, tajā pašā laikā veicot papildu straumēšanas satura un zīmola maiņu.

2021. gada beigās Comcast un ViacomCBS paziņoja par partnerību, lai uzsāktu jaunu straumēšanas pakalpojumu vairāk nekā 20 Eiropas valstīs. Jaunā platforma SkyShowtime aizstātu jau esošo Paramount+ Ziemeļvalstīs, Ungārijā un Polijā, vienlaikus uzsākot darbu Albānijā, Andorā, Bosnijā un Hercegovinā, Bulgārijā, Horvātijā, Čehijā, Kosovā, Melnkalnē, Nīderlandē, Ziemeļmaķedonijā, Portugālē, Rumānijā, Serbijā, Slovākijā, Slovēnijā un Spānijā.

ViacomCBS Streaming 2022. gada 16. februārī tika pārdēvēts par Paramount Streaming, atbilstoši mātesuzņēmuma ViacomCBS pārdēvēšanai par Paramount Global.

 Īpašumi 
Paramount Streaming īpašumā ir: 

 Paramount+
 Pluto TV
 CBS News 24/7
 CBS Sports HQ 
 CBS Sports Golazo Network
 Last.fm
 Mixible
 SkyShowtime (50%, ar Comcast, caur Sky Group)
 Philo (kopīpašumā ar A&E Networks, AMC Networks, un Warner Bros. Discovery)

 Likvidēts/pārtraucis darbību 
 Noggin
 Nick+

Kad uzņēmums bija pazīstams kā CBS Interactive, tam piederēja vairākas tīmekļa vietnes, no kurām lielākā daļa tika pārdota Red Ventures 2020. gadā. CBS Interactive bijušās tīmekļa vietnes ir: BNET, Chowhound, CNET, Comic Vine, Download.com, GameFAQs, GameRankings, GameSpot, Giant Bomb, Metacritic, MetroLyrics, onGamers, Radio.com, TechRepublic, TV.com, TV Guide, UrbanBaby un ZDNet.

 Vēsturiskie logotipi 

 Atsauces 

 Ārējās saites 



Kategorija:ASV kultūra
Kategorija:ASV uzņēmumi